วิสัยทัศน์ เป็นบริษัทผลิตพลังงานสะอาดชั้นนำ

พันธกิจ

ต่อประเทศ

ดำรงการผลิตพลังงานสะอาดที่มีคุณภาพ โดยใช้ผลิตผลของการเกษตรไทยเป็นหลัก
นำเอาหลักปรัชญาเศรษฐกิจพอเพียงมาปรับใช้ ประยุกต์อย่างเหมาะสม เพื่อพัฒนาพลังงานสะอาด
และเศรษฐกิจให้เข้มแข็งเจริญเติบโตอย่างยั่งยืน

ต่อสังคม และชุมชน

เป็นบริษัทที่ดีของสังคม ควบคู่ไปกับการพัฒนาพลังงานสะอาดจากผลิตผลของเกษตรกรไทย
เพื่อพัฒนาคุณภาพชีวิตที่ดีของประชาชน เป็นมิตรกับสิ่งแวดล้อม

ต่อผู้ถือหุ้น

ยึดหลักการบริหารจัดการที่มี มีธรรมาภิบาล (CG) มีคุณธรรม จริยธรรมในการบริหารงาน
พร้อมกับการสร้างผลกำไรให้เจริญเติบโตอย่างยั่งยืนมั่นคง

ต่อลูกค้า

สร้างความพอใจต่อลูกค้าทุกกลุ่ม โดยคำนึงถึงคุณภาพของสินค้า และบริการ

ต่อคู่ค้า

มุ่งสร้างความร่วมมือ ความสัมพันธ์ที่ดี เพื่อพัฒนาคุณภาพสินค้า และบริการ

ต่อพนักงาน

พัฒนาพนักงานให้มีความสามารถ และมีคุณธรรม

ต่อเกษตรกร

ส่งเสริมความรู้ทางวิชาการ เทคโนโลยี และถ่ายทอดไปสู่เกษตรกร เพื่อยกระดับผลผลิต

กลยุทธ์

 พัฒนาธุรกิจการผลิตเอทานอลจากผลิตผลทางการเกษตรเพื่อตอบสนองนโยบายด้านพลังงาน

  ของประเทศโดยมุ่งเน้นการสร้างความได้เปรียบด้านต้นทุน ความมั่นคงในการจัดหาวัตถุดิบ

  และสร้างผลตอบแทนในสัดส่วนที่เหมาะสมอย่างยั่งยืนแก่องค์กร

-   แสวงหาและบุกเบิกการลงทุนในธุรกิจพลังงานชีวภาพและพลังงานสะอาดอื่นที่เป็นมิตรกับสิ่งแวดล้อม

ส่วนที่ 1 การประกอบธุรกิจ

1. นโยบายและภาพรวมการประกอบธุรกิจ

1.1 ภาพรวมที่มาและลักษณะการประกอบธุรกิจ

บริษัท อีเทอเนิล เอนเนอยี จำกัด (มหาชน) เดิมชื่อบริษัท ซีฮอร์ส จำกัด ได้จัดตั้งขึ้นเมื่อ ปี
2530 มีวัตถุประสงค์ เพื่อประกอบธุรกิจส่งออกอาหารทะเลแช่แข็งและอาหารทะเลกระป๋อง
สำนักงานใหญ่ตั้งอยู่ที่จังหวัดสงขลา
ต่อมาได้จดทะเบียนเป็นบริษัทมหาชนและเปลี่ยนชื่อบริษัทเป็นบริษัท ซีฮอร์ส จำกัด (มหาชน)เมื่อวันที่
29 กรกฎาคม 2536

ในเดือนตุลาคม 2549 ได้เพิ่มทุนจดทะเบียนเป็น 2,780 ล้านบาท
มีวัตถุประสงค์เพื่อขยายธุรกิจไปด้านพลังงาน ต่อมาได้เปลี่ยนชื่อเป็น บริษัท อีเทอเนิล เอนเนอยี
จำกัด (มหาชน) เมื่อวันที่ 16 ตุลาคม 2552

บริษัทและบริษัทย่อยดำเนินธุรกิจโดยมีวิสัยทัศน์ที่จะเป็นบริษัทผลิตพลังงานสะอาดชั้นนำ
มีพันธกิจในการผลิตพลังงานสะอาดที่มีคุณภาพ โดยใช้ผลิตผลของการเกษตรไทยเป็นหลัก
เพื่อพัฒนาคุณภาพชีวิตที่ดีของประชาชน เป็นมิตรกับสิ่งแวดล้อม
ยึดหลักการบริหารจัดการที่มีธรรมาภิบาล มีคุณธรรม จริยธรรมในการบริหารงาน
เพื่อสร้างผลกำไรให้เจริญเติบโตอย่างยั่งยืนมั่นคง พัฒนาพนักงานให้มีความสามารถ และมีคุณธรรม
ส่งเสริมความรู้ทางวิชาการ เทคโนโลยี และถ่ายทอดไปสู่เกษตรกร เพื่อยกระดับผลผลิต
และมีกลยุทธ์ในการพัฒนาธุรกิจการผลิตเอทานอลจากผลิตผลทางการเกษตรเพื่อตอบสนองนโยบายด้านพลังงานของประเทศโดยมุ่งเน้นการสร้างความได้เปรียบด้านต้นทุน
ความมั่นคงในการจัดหาวัตถุดิบและสร้างผลตอบแทนในสัดส่วนที่เหมาะสมอย่างยั่งยืนแก่องค์กร
แสวงหาและบุกเบิกการลงทุนในธุรกิจพลังงานชีวภาพและพลังงานสะอาดอื่นที่เป็นมิตรกับสิ่งแวดล้อม

1.2 การเปลี่ยนแปลงและพัฒนาการที่สำคัญ

ในเดือนสิงหาคม 2552
ที่ประชุมผู้ถือหุ้นได้มีมติอนุมัติให้บริษัทขายทรัพย์สินส่วนที่เกี่ยวเนื่องกับธุรกิจอาหาร
และเงินลงทุนในหุ้นสามัญของบริษัท ขอนแก่นคอร์เปอเรชั่น (1990) จำกัด
เนื่องจากผลประกอบการของธุรกิจอาหารประสบผลขาดทุนมา 3 ปีอย่างต่อเนื่อง
โดยมีสาเหตุหลักมาจากต้นทุนการผลิตมีความผันผวนจากราคาวัตถุดิบและราคาน้ำมันที่สูงขึ้น
และมีแนวโน้มในอนาคตว่าจะขาดทุนต่อไปซึ่งจะส่งผลกระทบในแง่ลบต่อส่วนของผู้ถือหุ้น

กลุ่มผู้ถือหุ้นใหญ่ของบริษัทจึงมีความประสงค์ที่จะประกอบธุรกิจผลิตเอทานอลซึ่งเป็นพลังงานทดแทนให้ป็นธุรกิจหลักของบริษัท
พร้อมกันนั้นได้เปลี่ยนชื่อของบริษัทเป็น บริษัท อีเทอเนิล เอนเนอยี จำกัด (มหาชน)
และได้ย้ายสำนักงานใหญ่ของบริษัทจากจังหวัดสงขลามาตั้งอยู่ที่กรุงเทพมหานครตั้งแต่วันที่ 16
ตุลาคม 2552 ธุรกิจของบริษัทจึงเหลือเพียงธุรกิจด้านพลังงานเท่านั้น

1.3 โครงสร้างการถือหุ้นของกลุ่มบริษัท

บริษัทมีนโยบายแบ่งการดำเนินงานของบริษัทในกลุ่มตามประเภทธุรกิจของบริษัทและบริษัทย่อยดังนี้

1) บริษัท อีเทอเนิล เอนเนอยี จำกัด (มหาชน)

บริษัทได้รับอนุมัติการลงทุนจากที่ประชุมวิสามัญผู้ถือหุ้นตั้งแต่วันที่ 14 กุมภาพันธ์ 2554
ให้ลงทุนก่อสร้างโรงงานผลิตเอทานอลขนาดกำลังการผลิตประมาณ 650,000 ลิตรต่อวัน
งบประมาณการลงทุนประมาณ 5,950 ล้านบาท
ซึ่งบริษัทได้ลงนามในสัญญาก่อสร้างและซื้อเครื่องจักรสำหรับการผลิตเอทานอลแบบ Turnkey (EPC
Contract) กับผู้รับจ้างคือ China National Heavy Machinery Corporation (CHMC)
ขณะนี้อยู่ในระหว่างการเตรียมการหลายๆ ด้านอย่างต่อเนื่องเพื่อการก่อสร้างโรงงาน เอทานอล
เช่น

- ด้านวัตถุดิบ การจัดหาแหล่งวัตถุดิบให้เพียงพอต่อการผลิต

- ด้านการก่อสร้างโรงงาน การดำเนินการต่างๆ ตามระเบียบข้อบังคับและกฎหมายที่เกี่ยวข้อง

2) บริษัท บุญเอนก จำกัด

บริษัทย่อยที่บริษัทถือหุ้นร้อยละร้อย ประกอบธุรกิจปลูกมันสำปะหลัง
มีการดำเนินการเป็นสองรูปแบบคือ บริษัทลงทุนปลูกเองในที่ของบริษัท และ
โครงการร่วมมือกับเกษตรกรในพื้นที่ให้ทำการปลูกในพื้นที่ของบริษัท ซึ่งได้เริ่มโครงการมาตั้งแต่ปี
2553 ให้แก่เกษตรกร 132 ราย พื้นที่ 1,498 ไร่ ในปี 2554
บริษัทได้ให้เกษตรกรร่วมปลูกมากขึ้นเป็น 325 ราย พื้นที่เพาะปลูก 3,118 ไร่
โดยส่วนที่บริษัทปลูกเองนั้นได้ลดขนาดพื้นที่ลง และในปี 2555 มีเกษตรกรเข้าร่วมโครงการ 556
ราย พื้นที่เพาะปลูก 2,968 ไร่ และพื้นที่เพาะปลูกที่บริษัทดำเนินการปลูกเองได้ลดลงเหลือ 55 ไร่
ทั้งนี้เกษตรกรเป็นผู้ดำเนินการปลูกเองโดยบริษัททำหน้าที่ส่งเสริมและสนับสนุนการเพิ่มผลผลิต เช่น
การปรับปรุงพัฒนาพันธุ์ การพัฒนากระบวนการผลิต โดยการดูแล ให้ความรู้ คำแนะนำ
และประสานงาน
ทั้งนี้วัตถุประสงค์หลักของโครงการเพื่อให้เกษตรกรเรียนรู้วิธีการปลูกที่เหมาะสมและถูกหลักวิชาการ
อันจะมีผลต่อประสิทธิภาพในการผลิต คือการเพิ่มผลผลิตต่อไร่
ต้นทุนต่ำลงและมีรายได้เพิ่มขึ้นให้มากกว่าที่เคยได้รับ
และบริษัทเองก็มีรายได้จากการขายมันสำปะหลังสดที่บริษัทปลูกเองและจากส่วนแบ่งของเกษตรกรตามข้อตกลงร่วมกัน

3) บริษัท อีเทอเนิล เอนเนอยี แอนด์ อิเลคทริซิตี จำกัด

บริษัทย่อยที่บริษัทถือหุ้นร้อยละร้อย ประกอบธุรกิจผลิตและจำหน่ายกระแสไฟฟ้า
จากผลพลอยได้ทางการเกษตรและจากการผลิตเอทานอล
ยังไม่เริ่มดำเนินกิจการเนื่องจากต้องรอดำเนินการเมื่อโรงงานผลิต เอทานอลเริ่มผลิต

4) บริษัท เจริญพรพลังงาน จำกัด

บริษัทย่อยทางอ้อมซึ่งบริษัทบุญเอนก จำกัดถือหุ้นร้อยละร้อย ประกอบธุรกิจอสังหาริมทรัพย์
ได้ให้บริษัท อีเทอเนิล เอนเนอยี จำกัด (มหาชน)
เช่าที่ดินสำหรับการก่อสร้างโรงงานผลิตเอทานอล และ ให้บริษัทบุญเอนก จำกัด
เช่าที่ดินเพื่อทำการเกษตรปลูกมันสำปะหลังสำหรับเป็นแหล่งวัตถุดิบ

โครงสร้างการถือหุ้นของกลุ่มบริษัท

+---------------------+-------------------+--------------+------------+
| รายชื่อบริษัท           | ประเภทธุรกิจ        | ทุนจดทะเบียน   | สัดส่วนการถ  |
|                     |                   |              | ือหุ้น(ร้อยละ) |
+---------------------+-------------------+--------------+------------+
| 1. บริษัท อีเทอเนิล     | ผลิตเอทาน          | 2,780 ล้านบาท | 100        |
| เอนเนอยี จำกัด        | อลเพื่อใช้เป็นเชื้อเพลิง | (            |            |
|                     |                   | ชำระเต็มมูลค่า) |            |
| (มหาชน)             |                   |              |            |
+---------------------+-------------------+--------------+------------+
| 2. บริษัท บุญเอนก จำกัด | ธุรกิจเกษตรกรรม     | 600 ล้านบาท   | 100        |
|                     | ปลูกมันสำปะ         | (            |            |
| (บริษัทย่อย)           | หลังและพืชพลังงานอื่นๆ | ชำระเต็มมูลค่า) |            |
+---------------------+-------------------+--------------+------------+
| 3. บริษัท อีเทอเนิล     | ธุร                | 60 ล้านบาท    | 100        |
| เอนเนอยี แอนด์        | กิจผลิตและจำหน่ายไฟฟ | (ชำระแล้ว 15  |            |
|                     | ้าจากการผลิตเอทานอล | ล้านบาท)      |            |
| อิเลคทริซิตี (บริษัทย่อย)  |                   |              |            |
+---------------------+-------------------+--------------+------------+
| 4. บริษัท             | ให้เช่าอสังหาริมทรัพย์  | 400 ล้านบาท   | บจก.บุญเอนก |
| เจริญพรพลังงาน จำกัด   |                   | (            |            |
|                     |                   | ชำระเต็มมูลค่า) | ถือหุ้นร้อยละ  |
| (บริษัทย่อยทางอ้อม)     |                   |              | 100        |
+---------------------+-------------------+--------------+------------+

[]

2. ลักษณะการประกอบธุรกิจ

โครงสร้างรายได้ของกลุ่มบริษัท ในปี 2556 รายได้ของบริษัทก่อนการดำเนินการธุรกิจเอทานอล
ส่วนใหญ่มาจากดอกเบี้ยรับเป็นสัดส่วนประมาณร้อยละ 63.27 ของรายได้รวม

2.1) ลักษณะผลิตภัณฑ์

บริษัทอยู่ในระหว่างการเตรียมการก่อสร้างโรงงานผลิตเอทานอลความบริสุทธิ์ 99.5% โดยปริมาตร
จากวัตถุดิบมันเส้น

เอทานอลเป็นแอลกอฮอล์ชนิดหนึ่งที่เกิดจากการหมักพืชเพื่อเปลี่ยนแป้งจากพืชเป็นน้ำตาลแล้วเปลี่ยนจากน้ำตาลเป็นแอลกอฮอล์
เมื่อทำให้เป็นแอลกอฮอล์บริสุทธิ์ 95% และ/หรือ 99.5% โดยการกลั่นจะได้ เอทานอล
โดยเอทานอลเป็นพลังงานทดแทนที่นำไปผสมกับน้ำมันเบนซินเพื่อเป็นน้ำมันแก๊สโซฮอล์
ใช้เป็นเชื้อเพลิงสำหรับรถยนต์

บริษัทได้รับอนุมัติการส่งเสริมการลงทุนจากคณะกรรมการส่งเสริมการลงทุนเมื่อวันที่ 16 กันยายน
2553 บัตรส่งเสริมการลงทุนเลขที่ 1973(1)/2553 ระยะเวลา 8 ปี สำหรับกิจการผลิตเอทานอล
(99.5%) กำลังการผลิต 214.5 ล้านลิตรต่อปีโดยมีสิทธิประโยชน์ที่สำคัญ ดังนี้

(1) ได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริม
    และ

  ไม่ต้องนำเงินปันผลจากกิจการที่ได้รับการส่งเสริมไปรวมคำนวณภาษีเงินได้นิติบุคคล
  มีกำหนดเวลา 8 ปีนับแต่วันที่เริ่มมีรายได้จากการประกอบกิจการนั้น

(2) ให้นำผลขาดทุนประจำปีที่เกิดขึ้นในระหว่างได้รับยกเว้นภาษีเงินได้นิติบุคคล
    ไปหักออกจากกำไรสุทธิที่เกิดขึ้นภายหลังระยะเวลาที่ได้รับยกเว้นภาษีเงินได้นิติบุคคล
    มีกำหนดเวลาไม่เกินห้าปีนับแต่วันพ้นกำหนดเวลานั้น

(3) ได้รับลดหย่อนภาษีเงินได้นิติบุคคลสำหรับกำไรสุทธิที่ได้จากการลงทุนในอัตราร้อยละ 50
    ของอัตราปกติ มีกำหนดเวลาห้าปีนับจากวันที่สิ้นสุดสิทธิประโยชน์ตามข้อ (ก)

(4) ให้หักค่าขนส่ง ค่าไฟฟ้า ค่าประปา สองเท่าของค่าใช้จ่ายดังกล่าวเป็นระยะเวลา 10 ปี
    นับแต่วันที่เริ่มมีรายได้จากการประกอบกิจการนั้น

(5) ให้หักเงินลงทุนในการติดตั้งหรือก่อสร้างสิ่งอำนวยความสะดวกร้อยละยี่สิบห้าของเงินลงทุน
    นอกเหนือไปจากการหักค่าเสื่อมราคาตามปกติ

ข้อจำกัดในการประกอบธุรกิจ

- ไม่มี -

2.2) การตลาดและการแข่งขัน

บริษัทมีแผนการจำหน่ายเอทานอลทั้งในและต่างประเทศ ดังนี้

แผนการจัดจำหน่ายภายในประเทศ

ปัจจุบันภาครัฐมีนโยบายสนับสนุนพลังงานทดแทนเพื่อลดการนำเข้าน้ำมันเชื้อเพลิงและน้ำมันดิบจากต่างประเทศโดยได้ประกาศยกเลิกการจำหน่ายน้ำมันเบนซิน
91 อย่างเป็นทางการตั้งแต่วันที่ 1 มกราคม 2556 หลังจากที่มีแผนยกเลิกมาตั้งแต่เดือนตุลาคม
2555 ดังนั้นผู้ค้าน้ำมันได้เตรียมจำหน่ายน้ำมันอื่นมาทดแทนคือ น้ำมันแก๊สโซฮอล์ 95 91 E20 และ
E85 แต่การจำหน่ายน้ำมันเบนซิน 95 ยังคงมีอยู่ และบริษัทผู้ผลิตรถยนต์รุ่นใหม่ๆ
ได้ผลิตรถยนต์ที่สามารถเติมน้ำมันแก๊สโซฮอล์ E20 และ E85 ออกสู่ตลาดมากขึ้น
ยอดจำหน่ายน้ำมันแก๊สโซฮอล์ในปี 2556 ได้เพิ่มขึ้น
บริษัทมีการประสานงานกับลูกค้าในกลุ่มอุตสาหกรรมโรงกลั่นน้ำมัน
ในเบื้องต้นบริษัทย่อยได้มีการลงนามบันทึกความเข้าใจกับผู้ค้าน้ำมันรายใหญ่รายหนึ่ง
เพื่อรับซื้อเอทานอล 99.5% แปลงสภาพในปริมาณและราคาที่จะตกลงกันต่อไป

แผนการจัดจำหน่ายในต่างประเทศ

การส่งออกเอทานอลไปยังตลาดต่างประเทศ
นับว่าเป็นเป้าหมายที่สำคัญอันหนึ่งในการสร้างผลตอบแทนที่ดีให้แก่บริษัท
โดยบริษัทได้ทำสัญญาซื้อขายเอทานอลกับบริษัทต่างประเทศระยะยาวเพื่อรับซื้อเอทานอลของบริษัทตามปริมาณและราคาที่ตกลงกัน
บริษัทมีแผนทำการจัดจำหน่ายไปยังลูกค้าในต่างประเทศเพื่อเพิ่มโอกาสในการสร้างผลตอบแทนที่ดีจากการขายต่างประเทศ
โดยได้มีการประสานงานเพื่อหาตลาดในต่างประเทศ
รวมถึงได้มีการติดต่อเจรจาในเบื้องต้นกับบริษัทขนส่งทางเรือหลายแห่งสำหรับการขนส่ง
เอทานอลไปต่างประเทศ

ตลาดต่างประเทศโดยเฉพาะประเทศจีนมีความต้องการใช้เอทานอลทั้งที่แปลงสภาพแล้วและยังไม่ได้แปลงสภาพ
แต่กฎหมายที่ใช้บังคับอยู่ในปัจจุบันยังไม่เอื้อต่อการส่งออกเนื่องจากมีการกำหนดให้การส่ง
เอทานอลที่แปลงสภาพแล้วส่งออกไปนอกราชอาณาจักรจะต้องเสียภาษีสุราในอัตราตามมูลค่าร้อยละ
2 หรืออัตราตามปริมาณ 1 บาทต่อลิตร อย่างใดอย่างหนึ่งที่คิดเป็นเงินภาษีสูงกว่า
ดังนั้นเพื่อเป็นการส่งเสริมให้ผู้ประกอบการสามารถผลิตเอทานอลได้เต็มกำลังความสามารถและเพิ่มขีดความสามารถในการแข่งขันกับต่างประเทศ
คณะรัฐมนตรีเมื่อวันที่ 19 กุมภาพันธ์ 2556
จึงมีมติให้งดเว้นไม่เรียกเก็บภาษีสำหรับเอทานอลที่นำไปทำการแปลงสภาพเพื่อส่งออกไปนอกราชอาณาจักร

ภาวะการแข่งขัน

จากข้อมูลกรมธุรกิจพลังงาน
พบว่าปัจจุบันมีผู้ประกอบการที่ได้รับอนุญาตให้ก่อสร้างโรงงานผลิตเอทานอลแล้วทั้งสิ้น 47 ราย
แต่มีโรงงานที่เดินระบบแล้ว ในปี 2556 จำนวน 21 โรง กำลังการผลิต 3.89 ล้านลิตรต่อวัน
โดยใช้วัตถุดิบต่างกันดังนี้

  -------------------- ------------------- -------------------------------
  วัตถุดิบ                จำนวนโรงงาน         หมายเหตุ

  มันสำปะหลัง            6                   มันสด 4 โรง มันเส้น 2 โรง

  กากน้ำตาล/อ้อย         15                  น้ำอ้อย 1 โรง

  รวม                  21                  
  -------------------- ------------------- -------------------------------

กำลังการผลิตของแต่ละโรงงานตั้งแต่ 100,000 - 400,000 ลิตร/วัน

2.3) การจัดหาผลิตภัณฑ์

กำลังการผลิต

โรงงานผลิตเอทานอลจะตั้งอยู่ที่ทางหลวงหมายเลข 24 (ก.ม. 29-31) ตำบลตะคุ
อำเภอปักธงชัย จังหวัดนครราชสีมา ขนาดเนื้อที่โรงงานประมาณ 1,500 ไร่
ซึ่งเป็นพื้นที่เหมาะสมเนื่องจากอยู่ในเขตเพาะปลูกมันสำปะหลังและมีแหล่งน้ำที่เพียงพอ
กำลังการผลิตเอทานอลความบริสุทธิ์ 99.5% ปริมาณ 650,000 ลิตรต่อวัน หรือ 214.5
ล้านลิตรต่อปี
ผลิตภัณฑ์ที่ได้จะเป็นไปตามมาตรฐานอุตสาหกรรมเอทานอลแปลงสภาพสำหรับใช้ผสมน้ำมันเบนซินเพื่อผลิตน้ำมันแก๊สโซฮอล์ที่ประกาศโดยสำนักงานมาตรฐานผลิตภัณฑ์อุตสาหกรรม
กระทรวงอุตสาหกรรม บริษัทคาดว่าจะใช้เวลาในการก่อสร้างโรงงานประมาณ 24 เดือน
นับตั้งแต่วันที่เริ่มดำเนินโครงการ

การจัดหาวัตถุดิบ

เพื่อจะสามารถผลิตเอทานอลได้เต็มตามประสิทธิภาพของโรงงาน คือ 650,000 ลิตรต่อวัน
บริษัทคาดว่าจะต้องการปริมาณวัตถุดิบมันสำปะหลังเส้นประมาณ 1,600 ตันต่อวัน หรือประมาณ
0.53 ล้านตันต่อปี โดยปกติใน 1 ปี
ผลผลิตของมันสำปะหลังในประเทศจะเริ่มทยอยออกสู่ตลาดในช่วงปลายปี
และจะเริ่มลดลงในช่วงกลางปี
ในช่วงที่มันสำปะหลังสดออกสู่ตลาดมากนั้นมันสำปะหลังสดจะถูกแปรสภาพเป็นมันเส้น
เพื่อให้สามารถเก็บรักษาไว้ได้นาน บริษัทจะทยอยเก็บสต็อกมันเส้นเพื่อใช้ผลิตต่อไป

ที่ดินที่บริษัทและบริษัทย่อยครอบครองมีทั้งหมดประมาณ 6,601 ไร่
โดยใช้เป็นพื้นที่ก่อสร้างโรงงานและส่วนประกอบอื่นประมาณ 1,500 ไร่ ส่วนที่เหลือประมาณ
5,100 ไร่นั้น
ส่วนหนึ่งบริษัทใช้ในการปลูกมันสำปะหลังในหลายพื้นที่ของจังหวัดนครราชสีมาและจังหวัดชัยภูมิ
บริษัทได้มีโครงการให้เกษตรกรใช้พื้นที่ทำการเกษตรกรรมเพื่อเป็นการสร้างความร่วมมือและผูกสัมพันธ์ระหว่างเกษตรกรกับบริษัท
โดยมีการแบ่งผลผลิตให้แก่บริษัทตามข้อตกลงที่มีร่วมกัน

บริษัทยังได้วางแผนงานในการจัดหาวัตถุดิบจากแหล่งต่างๆ เช่น ผู้ส่งออกและผู้ค้ามันสำปะหลัง
สหกรณ์ชาวไร่ และแหล่งอื่นๆ
ทั้งนี้บริษัทไม่ได้ปิดกั้นที่จะรับซื้อเฉพาะมันสำปะหลังที่มาจากเครือข่ายเกษตรกรของบริษัทเท่านั้น
หากยังเปิดกว้างสำหรับสหกรณ์อื่นๆ
และผู้รับซื้อโดยตรงจากชาวไร่ที่มีความประสงค์ที่จะส่งวัตถุดิบให้กับโรงงาน
บริษัทพร้อมให้การสนับสนุนในด้านต่างๆ ตามที่จะได้ตกลง

เทคโนโลยีการผลิต

บริษัทจะใช้เทคโนโลยีของ Vogelbusch Biocommodities GmbH (“Vogelbusch”)
จากประเทศออสเตรียที่มีความเชี่ยวชาญด้านการออกแบบระบบการผลิตเอทานอลที่มีชื่อเสียงระดับโลก
โดยกระบวนการผลิตและวัตถุดิบเหลือใช้ของโรงงานเอทานอลไม่มีผลกระทบต่อสิ่งแวดล้อม

บริษัทมีแผนด้านการจัดการสิ่งแวดล้อมดังนี้

  1) การบำบัดน้ำเสีย น้ำเสียจากขั้นตอนการผลิตเอทานอลจะบำบัดให้เป็นไปตามมาตรฐานของ

  กระทรวงอุตสาหกรรม และจะผลิตไบโอแก๊ส ซึ่งสามารถนำไปผลิตกระแสไฟฟ้าเพื่อใช้ใน

  โรงงานซึ่งเท่ากับเป็นการขจัดของเสีย ณ แหล่งที่กำเนิด และนำน้ำที่ได้รับการบำบัดแล้วสามารถ

  ระบายไปยังเกษตรกรใช้ในการเกษตรได้

  2) กากมันที่เหลือจากการผลิต สามารถนำไปผลิตปุ๋ยอินทรีย์ตามกระบวนการผลิตที่ทันสมัย

  3) บริษัทมีแผนที่จะนำระบบการจัดการสิ่งแวดล้อม ISO 14000 นำมาใช้ในการจัดการ

  สิ่งแวดล้อมด้วย

โครงการของบริษัทจะเป็น Zero Pollution System พลังงานที่ได้จะเป็นพลังงานสะอาด
เป็นมิตรกับสิ่งแวดล้อม อีกทั้งที่ตั้งของโรงงานอยู่ห่างจากแหล่งชุมชน

3. ปัจจัยความเสี่ยง

บริษัทตระหนักและให้ความสำคัญต่อการบริหารความเสี่ยงทางธุรกิจเพื่อการบริหารจัดการให้บริษัทเติบโตอย่างยั่งยืน
ในปี 2556
บริษัทได้พิจารณาความเสี่ยงที่มีนัยสำคัญที่อาจทำให้มีผลต่อการดำเนินธุรกิจของบริษัทและต่อการลงทุนของผู้ถือหลักทรัพย์ดังนี้

1) ภาวะเอทานอลล้นตลาด

ตามที่บริษัทมีโครงการที่จะดำเนินธุรกิจการผลิตเอทานอลเพื่อจำหน่ายให้กับกลุ่มลูกค้าที่เป็นบริษัทน้ำมันรายใหญ่ของประเทศซึ่งโครงการดังกล่าวจะต้องใช้เงินลงทุนในโครงการประมาณ
5,950 ล้านบาท และได้รับอนุมัติจากผู้ถือหุ้นเมื่อวันที่ 14 กุมภาพันธ์ 2554
โดยบริษัทมีการเตรียมการก่อสร้างโรงงานมาโดยตลอดและได้ประเมินความเสี่ยงของการดำเนินธุรกิจเอทานอล
พบว่า ตั้งแต่ปี 2555 เป็นต้นมา การใช้และการผลิต เอทานอลของประเทศไทยยังขาดความสมดุล
เนื่องจากมีปริมาณการผลิตเกินความต้องการใช้ในประเทศ
จากข้อมูลการรายงานของธนาคารแห่งประเทศไทย ภาคตะวันออกเฉียงเหนือและกระทรวงพลังงาน
ปรากฎว่าปริมาณการใช้เอทานอลเฉลี่ย 1.3-1.4 ล้านลิตรต่อวัน ขณะที่ผลผลิตจริงเฉลี่ย 1.7
ล้านลิตรต่อวัน โดยที่กำลังการผลิตของโรงงานผลิตเอทานอลทั้งหมด 21 โรงงาน
ยังไม่เต็มประสิทธิภาพการผลิต กล่าวคือกำลังการผลิตเป็นร้อยละ 56.7 ของกำลังการผลิต 3
ล้านลิตรต่อวัน และคาดการณ์ว่าการใช้เอทานอลที่มีแนวโน้มเพิ่มขึ้นนั้นอีก 4
ปีข้างหน้าจึงจะเพิ่มขึ้นเท่ากับการผลิต ณ ปัจจุบัน ที่ 1.7 ล้านลิตรต่อวัน

สาเหตุของเอทานอลล้นตลาด
เนื่องจากเอทานอลที่ผลิตและจำหน่ายในประเทศถูกจัดเป็นเชื้อเพลิงทำให้มีข้อจำกัดของการจำหน่าย
คือ จะต้องจำหน่ายให้แก่ผู้ค้าตามมาตรา 7 แห่งพระราชบัญญัติการค้าเชื้อเพลิงเท่านั้น
ไม่สามารถจำหน่ายให้แก่ลูกค้าในอุตสาหกรรมอื่นได้
หากจะต้องระบายเอทานอลส่วนที่เหลือไปต่างประเทศยังมีอุปสรรคในด้านสิ่งอำนวยความสะดวกของการส่งออกที่ยังไม่พร้อมเท่าที่ควร
นอกจากนี้ในการส่งออกเอทานอลยังถูกจัดให้เป็นสุราประเภทหนึ่ง
ต้องอยู่ภายใต้พระราชบัญญัติการสุรา ต้องปฏิบัติตามกฎระเบียบโดยเคร่งครัด
ขณะนี้ยังไม่มีพระราชบัญญัติเอทานอลเพื่อใช้เป็นเชื้อเพลิงเป็นการเฉพาะ

หากบริษัทลงทุนสร้างโรงงานผลิตเอทานอลอาจต้องประสบภาวะการขาดทุนและอาจมีผลเสียต่อ
ผู้ถือหุ้นและผู้ลงทุนได้
จึงต้องชะลอโครงการผลิตเอทานอลและในขณะเดียวกันนั้นบริษัทได้ดำเนินการแสวงหาศึกษาความเป็นไปได้ของโครงการพลังงานอื่นๆ
มาโดยตลอด เช่น การลงทุนในธุรกิจพลังงานไฟฟ้า ซึ่งบริษัทได้แจ้งตลาดหลักทรัพย์ไปเมื่อวันที่ 26
กุมภาพันธ์ 2557
ถึงการที่คณะกรรมการมีมติให้บริษัทเข้าทำหนังสือแสดงเจตจำนงในการเข้าลงทุนในบริษัท
เอสเอสยูที จำกัด (SSUT)
และอยู่ระหว่างการศึกษาความเป็นไปได้ของโครงการและการตรวจสอบสถานะกิจการของ SSUT
ซึ่ง SSUT คาดว่าจะเริ่มต้นซื้อขายไฟฟ้าได้ในปี 2559

2) ราคาวัตถุดิบที่เพิ่มสูงขึ้นจากการแทรกแซงราคา

มันสำปะหลังเส้นเป็นวัตถุดิบหลักของบริษัท
แต่ปริมาณผลผลิตมันสำปะหลังของเกษตรกรไม่ได้เพิ่มขึ้นในสัดส่วนที่เหมาะสม
อีกทั้งราคามันสำปะหลังมีความแตกต่างกันในแต่ละฤดูกาลผลิต จึงส่งผลกระทบต่อต้นทุนการผลิต
และจากนโยบายรับจำนำมันสำปะหลังในราคาที่รัฐบาลกำหนดนั้นมีผลให้ราคา
มันสำปะหลังต่อหน่วยสูงขึ้นโดยที่เกษตรกรยังคงมีผลผลิตต่อไร่ต่ำ
บริษัทได้พิจารณาแล้วเห็นว่าหากต้องดำเนินการผลิตเอทานอลควรจะต้องร่วมมือส่งเสริมเกษตรกรในการเพิ่มผลผลิตต่อไร่
ลดต้นทุนการผลิตเพื่อมิให้ต้นทุนราคามันสำปะหลังสูงขึ้นไม่สอดคล้องกับความเป็นจริง

เพื่อการบริหารความเสี่ยงด้านวัตถุดิบ
บริษัทจึงได้ร่วมกับเกษตรกรในพื้นที่จัดทำโครงการส่งเสริมการผลผลิตมันสำปะหลังที่จังหวัดนครราชสีมา
และจังหวัดชัยภูมิ โดยได้รับความร่วมมือจากคณะเกษตร มหาวิทยาลัยเกษตรศาสตร์
และกรมพัฒนาที่ดินมาตั้งแต่ปี 2554
ในการให้ความรู้ด้านกระบวนการปลูกมันสำปะหลังที่มีประสิทธิภาพแก่เกษตรกร
เช่นการวิเคราะห์ดินเพื่อประโยชน์ในการปรับปรุงดิน จัดหากิ่งพันธุ์ที่ดี
ช่วงและวิธีการปลูกที่เหมาะสม และการป้องกันโรคระบาดจากแมลงศัตรูพืช เป็นต้น
และบริษัทได้ร่วมจัดทำแผนและมาตรการต่างๆเพื่อบริหารจัดการอย่างเป็นระบบ ซึ่งในปี 2555
เกษตรกรสามารถเก็บเกี่ยวมันสำปะหลังได้สูงขึ้นจากที่เคยได้รับ 1 - 3 ตันต่อไร่โดยเฉลี่ย
เป็นประมาณ 3 - 4 ตันต่อไร่โดยเฉลี่ย และในปี 2556
เกษตรกรสามารถเก็บเกี่ยวมันสำปะหลังได้สูงขึ้นเป็น 4 - 5 ตันต่อไร่โดยเฉลี่ย

4. ทรัพย์สินที่ใช้ในการประกอบธุรกิจ

1.  ทรัพย์สินถาวรหลักที่ใช้ในการประกอบธุรกิจของบริษัทและบริษัทย่อย ณ วันที่ 31 ธันวาคม
    2556

ที่ดิน อาคาร และอุปกรณ์ แสดงในราคาทุนหักค่าเสื่อมราคาสะสม และค่าเผื่อการด้อยค่า

บริษัทไม่คิดค่าเสื่อมราคาสำหรับที่ดิน งานระหว่างก่อสร้าง และ เงินล่วงหน้าค่าสินทรัพย์

ค่าเสื่อมราคาคำนวณโดยวิธีเส้นตรงตามอายุการใช้งานโดยประมาณของสินทรัพย์แต่ละรายการดังนี้

- ส่วนปรับปรุงที่ดิน 10 ปี

- อาคารที่พักพนักงาน เครื่องจักรและอุปกรณ์ 5 - 10 ปี

- ค่าปรับปรุงอาคาร เครื่องตกแต่ง และเครื่องใช้สำนักงาน ยานพาหนะ 5 ปี

บริษัทได้ทำสัญญาเช่าที่ดินเพื่อก่อสร้างโรงงานผลิตเอทานอลกับบริษัทย่อย คือ บริษัท
เจริญพรพลังงาน จำกัด เนื้อที่ 1,499-1-54 ไร่ ที่ตำบลตะคุ อำเภอปักธงชัย จังหวัดนครราชสีมา
อายุสัญญา 10 ปี เริ่มตั้งแต่วันที่ 1 ตุลาคม 2551 - 30 กันยายน 2561 อัตราค่าเช่า 500
บาทต่อไร่ต่อปี ชำระค่าเช่าปีละ 1 ครั้ง ภายในวันที่ 30 กันยายน ของทุกปี ณ วันที่ 31 ธันวาคม
2556 อายุสัญญาเช่าคงเหลือ 4 ปี 9 เดือน

บริษัทย่อย - บริษัท บุญเอนก จำกัด ได้ทำสัญญาเช่าที่ดินกับบริษัทย่อย - บริษัท เจริญพรพลังงาน
จำกัด เพื่อใช้ทำการปลูกพืชเกษตรมีเนื้อที่ 1,766-0-6 ไร่ กำหนดระยะเวลาการเช่า 1 ปี
โดยเริ่มตั้งแต่ วันที่ 1 มีนาคม 2556 - 28 กุมภาพันธ์ 2557 ได้ชำระค่าเช่าล่วงหน้า 1 ปี
อัตราค่าเช่า 500 บาทต่อไร่ต่อปี และเมื่อวันที่ 1 มีนาคม 2557 ได้ต่ออายุสัญญาเช่าที่ดินอีก 1 ปี
เนื้อที่ 1,414-0-17.2 ไร่ เริ่มตั้งแต่ วันที่ 1 มีนาคม 2557 - 28 กุมภาพันธ์ 2558
อัตราค่าเช่า 500 บาทต่อไร่ต่อปี กำหนดชำระค่าเช่าภายใน วันที่ 28 กุมภาพันธ์ 2558

รายการทรัพย์สินถาวรหลักของบริษัทและบริษัทย่อย ณ วันที่ 31 ธันวาคม 2556

+---------------------------------------------------+------------------+
| รายการ                                            | มูลค่าตามบัญชี (บาท) |
+---------------------------------------------------+------------------+
| 1.ที่ดิน และส่วนปรับปรุงที่ดิน หักค่าเผื่อการด้อยค่า             | 492,326,403      |
+---------------------------------------------------+------------------+
| 2.อาคารที่พักพนักงาน                                  | 173,618          |
+---------------------------------------------------+------------------+
| 3.เครื่องจักรและอุปกรณ์ เครื่องตกแต่งและเครื่องใช้สำนักงาน    | 685,240          |
| ยานพาหนะ                                          |                  |
+---------------------------------------------------+------------------+
| 4.บ่อน้ำเพื่อการเกษตร และงานระหว่างการก่อสร้าง           | 89,756,432       |
|                                                   |                  |
| (ทรัพย์สินระหว่างการก่อสร้าง)                           |                  |
+---------------------------------------------------+------------------+
|   รวม                                             | 582,941,593      |
+---------------------------------------------------+------------------+

รายละเอียดของกรรมสิทธิ์ในที่ดินของบริษัทย่อย และบริษัทย่อยทางอ้อม ณ วันที่ 31 ธันวาคม 2556

+---+------------+---------+----+-----+---------+-----------+------+
| ล | ที่ตั้ง        | ผู้ถือครอง | จ  | พื้นที่ | วัต      | ม         | ภาระ |
| ำ |            |         | ำน | (   | ถุประสงค์ | ูลค่าตามบัญชี | ผูกพัน |
| ด |            |         | วน | ไร่) |         | (บาท)     |      |
| ับ |            |         |    |     |         |           |      |
|   |            |         | (แ |     |         |           |      |
|   |            |         | ปล |     |         |           |      |
|   |            |         | ง) |     |         |           |      |
+---+------------+---------+----+-----+---------+-----------+------+
| 1 | ต.ห        | บจก.    | 28 | 2,  | เพื่อก    | 5         | ไม่มี  |
|   | นองบัวสะอาด | บุญเอนก  |    | 304 | ารเกษตร | 2,811,733 |      |
|   | อ.บัวใหญ่    |         |    |     |         |           |      |
|   |            |         |    |     |         |           |      |
|   | จ          |         |    |     |         |           |      |
|   | .นครราชสีมา |         |    |     |         |           |      |
+---+------------+---------+----+-----+---------+-----------+------+
| 2 | ต.ตะคุ      | บจก.    | 56 | 888 | เพื่อก    | 5         | ไม่มี  |
|   | อ.ปักธงชัย   | บุญเอนก  |    |     | ารเกษตร | 0,457,524 |      |
|   |            |         |    |     |         |           |      |
|   | จ          |         |    |     |         |           |      |
|   | .นครราชสีมา |         |    |     |         |           |      |
+---+------------+---------+----+-----+---------+-----------+------+
| 3 | ต.ท่ากูบ     | บจก.    | 4  | 85  | เพื่อก    | 1,273,310 | ไม่มี  |
|   | อ.ซับใหญ่    | บุญเอนก  |    |     | ารเกษตร |           |      |
|   |            |         |    |     |         |           |      |
|   | จ.ชัยภูมิ     |         |    |     |         |           |      |
+---+------------+---------+----+-----+---------+-----------+------+
| ร |            |         | 88 | 3,  |         | 10        |      |
| ว |            |         |    | 277 |         | 4,542,567 |      |
| ม |            |         |    |     |         |           |      |
+---+------------+---------+----+-----+---------+-----------+------+
| 4 | ต.หนองบัว   | บจก.    | 2  | 148 | ให้      | 3,490,847 | ไม่มี  |
|   | อ.คง       | เจริญพ   |    |     |         |           |      |
|   |            | รพลังงาน |    |     | บจก.    |           |      |
|   | จ          |         |    |     | บุญเอนก  |           |      |
|   | .นครราชสีมา |         |    |     |         |           |      |
|   |            |         |    |     | เช่าทำก  |           |      |
|   |            |         |    |     | ารเกษตร |           |      |
+---+------------+---------+----+-----+---------+-----------+------+
| 5 | ต.ตะคุ      | บจก.    | 1  | 1,  | ให้      | 35        | ไม่มี  |
|   | อ.ปักธงชัย   | เจริญพ   | 11 | 527 |         | 5,902,535 |      |
|   |            | รพลังงาน |    |     | บมจ.    |           |      |
|   | จ          |         |    |     | อีเทอเนิล |           |      |
|   | .นครราชสีมา |         |    |     |         |           |      |
|   |            |         |    |     | เอนเนอยี |           |      |
|   |            |         |    |     | เช่าท    |           |      |
|   |            |         |    |     | ำโรงงาน |           |      |
|   |            |         |    |     | ผลิต     |           |      |
|   |            |         |    |     | เอทานอล |           |      |
+---+------------+---------+----+-----+---------+-----------+------+
| 6 | ต.ท่ากูบ,    | บจก.    | 70 | 1,  | ให้บจก.  | 3         | ไม่มี  |
|   | ต.ตะโกทอง  | เจริญพ   |    | 520 |         | 0,342,745 |      |
|   |            | รพลังงาน |    |     | บุญเอนก  |           |      |
|   | อ.ซับใหญ่    |         |    |     |         |           |      |
|   | จ.ชัยภูมิ     |         |    |     | เช่าทำก  |           |      |
|   |            |         |    |     | ารเกษตร |           |      |
|   | ต.หนองโดน  |         |    |     |         |           |      |
|   |            |         |    |     |         |           |      |
|   | อ.จตุรัส     |         |    |     |         |           |      |
|   | จ.ชัยภูมิ     |         |    |     |         |           |      |
+---+------------+---------+----+-----+---------+-----------+------+
| ร |            |         | 1  | 3,  |         | 38        |      |
| ว |            |         | 83 | 195 |         | 9,736,127 |      |
| ม |            |         |    |     |         |           |      |
+---+------------+---------+----+-----+---------+-----------+------+
| ร |            |         | 2  | 6,  |         | 49        |      |
| ว |            |         | 71 | 472 |         | 4,278,694 |      |
| ม |            |         |    |     |         |           |      |
| ท |            |         |    |     |         |           |      |
| ั้ง |            |         |    |     |         |           |      |
| ส |            |         |    |     |         |           |      |
| ิ้น |            |         |    |     |         |           |      |
+---+------------+---------+----+-----+---------+-----------+------+

2. ทรัพย์สินไม่มีตัวตน บริษัทได้รับการส่งเสริมการลงทุนจากคณะกรรมการส่งเสริมการลงทุน
ตามบัตรส่งเสริมการลงทุน เลขที่ 1973(1)/2553

5. ข้อพิพาททางกฎหมาย

-ไม่มี-

6. ข้อมูลทั่วไปและข้อมูลสำคัญอื่น

6.1 ข้อมูลทั่วไป

(1) ชื่อบริษัท บริษัท อีเทอเนิล เอนเนอยี จำกัด (มหาชน)

  ที่ตั้ง 888 ชั้น 8 อาคารไอทาวเวอร์ ถนนวิภาวดีรังสิต

  แขวงจตุจักร เขตจตุจักร กรุงเทพมหานคร 10900

  ประเภทธุรกิจ ธุรกิจพลังงาน (ผลิตเอทานอลเพื่อใช้เป็นเชื้อเพลิง)

  เลขทะเบียนบริษัท 0107536000790 (เดิมเลขที่ บมจ. 153)

  โทรศัพท์ (02) 554-8000

  โทรสาร (02) 554-8001

  เว็บไซต์ www.eternalenergy.co.th

จำนวนหุ้นสามัญที่จำหน่ายได้แล้ว 2,780 ล้านหุ้น

ราคาพาร์ 1 บาท

  ทุนจดทะเบียนชำระแล้ว 2,780 ล้านบาท

(2) บริษัทย่อย บริษัท บุญเอนก จำกัด

  ที่ตั้ง 888 ชั้น 8 อาคารไอทาวเวอร์ ถนนวิภาวดีรังสิต

  แขวงจตุจักร เขตจตุจักร กรุงเทพมหานคร 10900

ประเภทธุรกิจ ธุรกิจเกษตรกรรม (ปลูกมันสำปะหลังและพืชพลังงาน

อื่น)

  โทรศัพท์ (02) 554 - 8000

โทรสาร (02) 554 - 8001

  เว็บไซต์ www.eternalenergy.co.th

  ทุนจดทะเบียน 600 ล้านบาท ชำระเต็มมูลค่าแล้ว

  เป็นหุ้นสามัญ 6 ล้านหุ้น หุ้นละ 100 บาท

  บริษัท อีเทอเนิล เอนเนอยี จำกัด (มหาชน)

  ถือหุ้น 100%

บริษัทย่อย อีเทอเนิล เอนเนอยี แอนด์ อิเลคทริซิตี จำกัด

  ที่ตั้ง 888 ชั้น 8 อาคารไอทาวเวอร์ ถนนวิภาวดีรังสิต

  แขวงจตุจักร เขตจตุจักร กรุงเทพมหานคร 10900

  ประเภทธุรกิจ ธุรกิจผลิตและจำหน่ายไฟฟ้า (จากการผลิตเอทานอล)

โทรศัพท์ (02) 554-8000

โทรสาร (02) 554-8001

  เว็บไซต์ www.eternalenergy.co.th

  ทุนจดทะเบียน 60 ล้านบาท ชำระแล้ว 15 ล้านบาท

  เป็นหุ้นสามัญ 6 ล้านหุ้น หุ้นละ 10 บาท

  บริษัท อีเทอเนิล เอนเนอยี จำกัด (มหาชน)

  ถือหุ้น 100%

บริษัทย่อยโดยอ้อม บริษัท เจริญพรพลังงาน จำกัด

  ที่ตั้ง 888 ชั้น 8 อาคารไอทาวเวอร์ ถนนวิภาวดีรังสิต

  แขวงจตุจักร เขตจตุจักร กรุงเทพมหานคร 10900

ประเภทธุรกิจ ธุรกิจให้เช่าอสังหาริมทรัพย์

  โทรศัพท์ (02) 554 - 8000

  โทรสาร (02) 554 - 8001

  เว็บไซต์ www.eternalenergy.co.th

ทุนจดทะเบียน 400 ล้านบาท ชำระเต็มมูลค่าแล้ว

เป็นหุ้นสามัญ 40 ล้านหุ้น หุ้นละ10 บาท

บริษัท บุญเอนก จำกัด ถือหุ้น 100%

(3) ชื่อ ที่ตั้งสำนักงาน หมายเลขโทรศัพท์ หมายเลขโทรสารของบุคคลอ้างอิงอื่นๆ

นายทะเบียนหลักทรัพย์ บริษัท ศูนย์รับฝากหลักทรัพย์ (ประเทศไทย) จำกัด

อาคารตลาดหลักทรัพย์แห่งประเทศไทย

62 ถนนรัชดาภิเษก แขวงคลองเตย เขตคลองเตย

กรุงเทพมหานคร 10110

โทรศัพท์ (02) 229 - 2800 , (02) 229 - 2888

โทรสาร (02) 654 - 5427

ผู้สอบบัญชี นายจิโรจ ศิริโรโรจน์

ผู้สอบบัญชีรับอนุญาต ทะเบียนเลขที่ 5113

  บริษัท กรินทร์ ออดิท จำกัด

  138 อาคารบุญมิตร ชั้น 6 ห้องบี 1 ถนนสีลม

  แขวงสุริยวงศ์ เขตบางรัก กรุงเทพมหานคร 10500

  โทรศัพท์ (02) 634 - 2484 , 634 - 2482

  โทรสาร (02) 634 - 2668

6.2 ข้อมูลสำคัญอื่น

-ไม่มี-